Publication: Magyar Közlöny
Issue: MK-1998-121 (Year: 1998, Number: 121)
Era: 1990-2004
Section: az 54/1996. (IV. 12.) Korm. rendelethez]
Paragraph Index: 2356

06. TÉRÍTÉS NÉLKÜLI SZOLGÁLTATÁSOK NYIL- VÁNTARTÁSI SZÁMLÁJA A számlaosztályok tartalmára vonatkozó előírások a következők szerint változnak: Az 1. pont 6. francia bekezdése helyébe a következő rendelkezés lép: „— mind az állományi, mind pedig a forgalmi számlákat meg kell bontani aszerint, hogy azokat a működés során alaptevékenységhez vagy vállalkozási tevékenységhez, vagy mindkét tevékenységhez egyaránt használják.” Az 1. h) pont a következő bekezdéssel egészül ki: „A befektetett pénzügyi eszközök között kimutatott értékpapírokról olyan analitikus nyilvántartást kell vezetni, amely megfelel az Szt. által támasztott követelményeknek, amelyből értékpapírtípusonként megállapíthatóak az egyedi értékeléshez szükséges adatok, továbbá az értékpapírok hozamai.” Az 1. pont új j) ponttal egészül és a jelenlegi j)—k) pontok k)—l) pontokra változnak: „j) Az adott kölcsönök (visszterhesen átadott pénzeszközök) számlacsoportban azokat a kölcsönadott pénzeszközöket, támogatási kölcsönöket kell kimutatni, amelyeknek futamideje meghaladja az egy évet, függetlenül attól, hogy azokat milyen szerv részére folyósították. Az adott kölcsönöket el kell különíteni aszerint, hogy azokat államháztartáson belüli, illetve kívüli kedvezményezett kapja, továbbá, hogy azt működési vagy felhalmozási célra juttatták. A számlacsoportban elkülönítetten kell kimutatni a kölcsönök állományát, valamint a kölcsönök nyújtását és megtérítését, előirányzatok és azok teljesítése részletezésben.” A 2. a) pont helyébe a következő rendelkezés lép: „a) A számlaosztályban kimutatott készletek a mérlegben szereplő készletérték alátámasztását szolgálják, vásárolt; betétdíjas göngyölegek; áruk és alvállalkozói teljesítmények; követelés fejében, értékesítési céllal átvett eszközök, készletek; saját termelésű készletek: késztermékek, állatok, befejezetlen termelés és félkész termékek tagolásban. A készletbeszerzéseket kiadásként kell elszámolni. Az anyagokat, betétdíjas göngyöleget, árukat és késztermékeket raktározó költségvetés alapján gazdálkodó szervek a vásárolt és saját előállítású készletekről — a kettős könyvvitelen kívül — részletező nyilvántartást kötelesek vezetni mennyiségben és értékben. A mennyiségben és értékben vezetett analitikus nyilvántartásokból készített összesítő bizonylat alapján (feladás) kell a negyedéves zárlat keretében a készletváltozásokat könyvelni a készletszámlán és tőkeváltozásként. A használt és munkahelyen használatban lévő anyagokról csak mennységi nyilvántartás vezetendő. A raktárral nem rendelkező költségvetés alapján gazdálkodó szerv a több tevékenységi folyamat alatt elhasználódó készleteiről csak mennyiségi nyilvántartást köteles vezetni. A készletszámlákon a készletek állományában bekövetkezett változást a felmerülés időpontjában kell rögzíteni, ha a költségvetés alapján gazdálkodó szervet megszünte- 1998/121. szám tik, átszervezik, illetve követelés kiváltása eszközzel történik. Év végén leltározás alapján kell megállapítani a készletek értékét, majd értékelni. A készletek évközi értékének megállapításánál és év végi értékelésénél figyelembe kell venni, hogy a készletek értéke e rendelet 18. §-a (2) bekezdésének a) pontjában és a (3) bekezdésében foglaltak szerint általános forgalmi adót is tartalmazhat.” A 2. pont új b) és c) ponttal egészül ki: „b) A rövid lejáratú támogatási kölcsönök számlacsoportban azokat a támogatási kölcsönöket kell kimutatni, amelyeknek futamideje nem haladja meg az egy évet, függetlenül attól, hogy azokat milyen szerv részére folyósították. Az adott kölcsönöket el kell különíteni aszerint, hogy azokat államháztartáson belüli, illetve kívüli kedvezményezett kapja, továbbá, hogy azt működési vagy felhalmozási célra juttatták. A számlacsoportban elkülönítetten kell kimutatni a kölcsönök állományát, valamint a kölcsönök nyújtását és megtérítését, előirányzatok és azok teljesítése részletezésben.

Source: https://magyarkozlony.hu/hivatalos-lapok/50c0b9b8bd53ec810e2f65bce7e9b28032c2e092/dokumentumok/ee32322879d0c0baf2826336575118d8205372d6/letoltes